114 CHERNÉL ISTVÁN 



A havasi szürkebegy (Accentor coliaris Scop.} 

 előfordulása Zalavármegyében. 



Irta Chernél István. 

 1 szövegképpel. 



A havasi szürkebegy hazánkban a Kárpátok sziklás havasait lakja s 

 kivált e hegység északi és keleti részeiben, valamint Erdély magas 

 hegységein (Székelykő, Gyergyói-, Brassói-, Fogarasi-havasok, Negoj, 

 Retyezát, Pareng) fészkel, az 1000 méternél magasabb övekben. Meg- 

 figyelőink szerint állandó vagy legfölebb helyetváltoztató madár, mely 

 csak télvíz idején, mikor otthonát teljesen elborítják a hótömegek, húzó- 

 dik le a mélyebb völgyekbe, sőt a síkságba is, hogy élelmét megkeres- 

 hesse. Egyebütt is, hol tüzetesebben megfigyelték, azt tapasztalták a hazai 

 észleletekkel egybevágóan, hogy nem tartozik a vonulómadarak csoport- 

 jába, habár az irodalomban arra is találunk adatokat, hogy egyesek, 

 mint kósza vendégek, oly vidékeken is felbukkantak néhányszor, a hol 

 soha sem szoktak tanyázni s a hol a terület alakulása sem felel meg 

 életfeltételeiknek. Ilyen ritka vendégként szerepel e madár Belgium, 

 Nagy-Britannia, Helgoland madárfaunájában. A magyar birodalom terü- 

 letén Fiúménál és Zenggnél ismerjük mint ritka téli vendéget, de tudo- 

 másunk van egy-egy előfordulásáról Budapest környékén is és a Bükk- 

 hegységben. 



Mindezeket tudva ugyancsak meglepődtem, a mikor f. é. okt. 19-én 

 délután a Badacsony-hegy (Zalám.) nyugati oldalán, a Nemestördemic 

 község fölött lévő remek szép bazaltsziklák felé sétálva, prü-prü-prü 

 hangok ütötték meg fülemet, amelyekben a havasi szürkebegy régebben 

 ismert hívogató szavát véltem hallani. 



A terület, a hol e hangok felcsendültek, teljesen megfelelő e madár- 

 faj életmódjának és szokásainak, mert a Balaton partján emelkedő Bada- 

 csony-hegy vulkanikus kúpja egész sorát mutatja a legkülönbözőbb 

 alakú, regényes váromladékokra emlékeztető bazalt bástyáknak, oszlo- 

 poknak, tornyoknak és felmeredő sziklafalazatoknak, melyeket itt-ott az 

 örökzöld repkény sűrűen beindáz, szakadékaikban pedig némi növényzet 

 és bokrozatok vernek gyökeret. A merőlegesen feltornyosuló bazalt- 

 sziklák lábánál hatalmas kőomlások ereszkednek a lejtőkre, melyek alsó 

 övében, a földes területeken, pompás szőlőültetvények foglalnak helyet. 

 Az egészben csonka kúpidomú vagy még inkább golyófogora emlékez- 

 tető hegy lapos tetejét kb. 200 hold terjedelmű lombos erdő koronázza 

 (egy helyen kevés erdei fenyő fiatalos is akad). 



